पाएं अपने शहर की ताज़ा ख़बरें और फ्री ई-पेपरडाउनलोड करें
आवश्यक कार्य के लिए जिला अंतर्गत अथवा जिला से बाहर जाने के लिए निजी वाहनों को ई-पास निर्गत किया जाएगा। किसी कार्य विशेष यथा चिकित्सा, शादी आदि कार्यों के लिए जिला अंतर्गत एवं जिला से बाहर आवागमन की आवश्यकता को देखते हुए जिला प्रशासन द्वारा निजी वाहन के परिचालन हेतु ई-पास निर्गत करने की ऑनलाइन व्यवस्था की गई है। डीएम कौशल कुमार ने जिला अल्पसंख्यक कल्याण पदाधिकारी कुमारी रश्मि को इसका नोडल पदाधिकारी नियुक्त किया है। ये अपने डिजिटल हस्ताक्षर से ऑनलाइन पास निर्गत करेंगी। आईटी मैनेजर लखींद्र महतो नोडल पदाधिकारी को सहयोग करेंगे। इसके अलावा दूध, दुग्ध पदार्थ, पशु पक्षी के आहार के उत्पादन एवं विपणन में लगे वाहनों एवं कर्मियों के आवागमन को प्रतिबंध से मुक्त किया गया है। मालूम हो कि राज्यव्यापी लॉकडाउन के तहत जिले में 5 से 15 मई तक सार्वजनिक परिवहन, स्वास्थ सेवा से जुड़े वाहन, सरकारी कार्यालयों के वाहन एवं उनके कर्मियों के निजी वाहन , ई-पास प्राप्त निजी वाहन तथा सभी प्रकार के माल वाहक वाहन को छोड़कर अन्य सभी प्रकार के वाहनों का जिलांतर्गत परिचालन बंद कर दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn